KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2026. április 22 –i ülésére)


TÁRGY: 	AZ 1. SZÁMÚ FELNŐTT FOGORVOSI KÖRZET MŰKÖDTETÉSÉRE MEGKÖTÖTT 2118-6/2021. SZÁMÚ FELADAT-ELLÁTÁSI SZERZŐDÉS MÓDOSÍTÁSA
 
[bookmark: _Hlk64984388]Kiskőrös Város Polgármestere 2/2020. számú határozata alapján az 1. számú felnőtt fogorvosi körzet – 2020. október 1. napjától kezdődően, határozatlan időtartamra, területi ellátási kötelezettséggel történő – működtetésre 2020. május 20. napján Kiskőrös Város Önkormányzata és Dr. Herczeg László egyéni vállalkozó fogszakorvos között feladat-ellátási szerződés jött létre. A feladat-ellátási szerződés 2021. április 8. napján a 28/2021. (III.8.) számú polgármesteri határozattal módosításra került. A 2118-6/2021. számú feladat-ellátási szerződésben a módosításokkal egységes szerkezetben kerültek rögzítésre a fogorvosi alapellátási feladatok biztosításának feltételei.

Az önálló orvosi tevékenységről szóló 2000. évi II. törvény 2/B. § (1) bekezdés d) pontja szerint a feladat-ellátási szerződés kötelező tartalmi eleme a rendelési idő meghatározása.

Dr. Herczeg László fogszakorvos 2026. február 10. napján kelt beadványában kérte a feladat-ellátási szerződésben rögzített rendelési idő megváltoztatását az alábbiak szerint: 
       
        Hétfő:            8-14:30 óra
        Kedd:             8-14 óra
        Szerda:           8-14:30 óra
       Csütörtök:       8-14 óra
       Péntek:            8.00-13.00 óra


Az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III.3.) Korm. rendelet 22. § (6) bekezdésének megfelelően az 1. számú felnőtt fogorvosi körzethez tartozó lakosság száma alapján a heti 30 óra rendelési idő nem változik.

A fentiek alapján javaslom, hogy a Képviselő-testület a határozat-tervezet szerint döntsön. 

Kiskőrös, 2026. április 14.

                                                                                    			 Domonyi László sk.
                                                                                          			     polgármester

HATÁROZAT-TERVEZET

A Képviselő-testület felhatalmazza a polgármestert az 1. számú felnőtt fogorvosi körzet fogorvosi feladatainak ellátására 2021. június 1. napján Kiskőrös Város Önkormányzata és Dr. Herczeg László egyéni vállalkozó fogorvos között megkötött 2118-6/2021. számú feladat-ellátási szerződés határozat melléklete szerinti módosításának és a módosításokkal egységes szerkezetbe foglalt feladat-ellátási szerződésnek az aláírására. 

Felelős: 	polgármester
Határidő:	azonnal


